Σμάρω Στεφανίδου

Η **Σμάρω Στεφανίδου** (Σμύρνη, 4 Σεπτεμβρίου 1913 - Αθήνα, 7 Νοεμβρίου 2010) ήταν Ελληνίδα ηθοποιός.

## Βιογραφία
Ήταν Μικρασιάτισσα από τους γονείς και τους παππούδες της. Τελείωσε την Εμπορική Σχολή στην Αθήνα και έμαθε ξένες γλώσσες και πιάνο. Από πολύ μικρή έπαιζε θέατρο και έκανε παραστάσεις στα παιδιά. Κρυφά από τους γονείς της εργαζόταν και χρηματοδοτούσε τις σπουδές της στη Δραματική Σχολή του Εθνικού Θεάτρου, καθώς οι γονείς της ήταν αρνητικοί στο να γίνει ηθοποιός.

Μετά την αποφοίτησή της από τη σχολή του Εθνικού Θεάτρου, το 1936, την πήρε στο θίασό της η Μαρίκα Κοτοπούλη.  Ακολούθησε η συνεργασία με το Θέατρο Τέχνης του Καρόλου Κουν κατά τη διάρκεια της Κατοχής, έπειτα με την Κατερίνα Ανδρεάδη και από το 1952 ήταν βασική καρατερίστα στον θίασο του Βασίλη Λογοθετίδη, δίπλα στον οποίο έμεινε μέχρι το τέλος της ζωής του, το 1960. Μετά υπήρξε τακτικό στέλεχος του θιάσου του Δημήτρη Χορν. 

Συνεργάστηκε επίσης με την  Έλλη Λαμπέτη, τον Λάμπρο Κωσταντάρα, τον Γιάννη Φέρτη, την Ξένια Καλογεροπούλου, την Αλίκη Βουγιουκλάκη, τον Στέφανο Ληναίο, τον Γιάννη Γκιωνάκη, τον Νίκο Κούρκουλο, τον Γιάννη Βόγλη, τον Αντώνη Αντύπα και πολλούς άλλους.

Σταθμός της καριέρας της ήταν η Εκάβη στο έργο «Τρωάδες» του Ευριπίδη στο Θέατρο της οδού Καπλανών και στους Δελφούς, σε σκηνοθεσία Γιάννη Τσαρούχη. Στην Ακαδημία Τσαρούχη, όπως τη λέει η ίδια, έμαθε πολλά και σοφά πράγματα.

Στον κινηματογράφο έκανε την πρώτη της εμφάνιση το 1951, με την ταινία του Γιώργου Ζερβού *Τα τέσσερα σκαλοπάτια*. Από τότε έλαβε μέρος σε πολλές ταινίες, μεταξύ των οποίων διασκευές θεατρικών έργων στα οποία είχε εμφανιστεί. Ενεργή είναι επίσης η παρουσία της στο ραδιόφωνο με σειρές, θεατρικά έργα και αναγνώσεις μυθιστορημάτων, όπως η ραδιοφωνική μεταφορά του μυθιστορήματος *[[Το τρίτο στεφάνι]]*, του Κώστα Ταχτσή, που μεταδόθηκε σε 78 συνέχειες από το Τρίτο Πρόγραμμα της ΕΡΤ το 1979, σε διασκευή και ραδιο-σκηνοθεσία του Γιώργου Παυριανού ερμηνεύοντας το ρόλο της Εκάβης δίπλα στη Νίνα της Ρένας Βλαχοπούλου.

## Προσωπική ζωή
Παντρεύτηκε τον τραγουδιστή / κομπέρ Βάσο Σεϊτανίδη (1913-1965), από τον οποίο απέκτησε μια κόρη, τη Λήδα-Ειρήνη (γνωστή ως Λήδα Shantala).

Η Σμάρω Στεφανίδου μαζί με την κόρη της, το φθινόπωρο του 2003 αποπεράτωσαν το Shantom, Πολυχώρο Πολιτισμού και Τεχνών Σμάρω Στεφανίδου-Λήδα Shantala, στο Χαλάνδρι, που στεγάζει μαθήματα, σεμινάρια (χορού, γιόγκα, πολεμικών τεχνών, θεάτρου, εναλλακτικών θεραπειών κ.ά), και παραστάσεις, αλλά και όλων των ειδών πολυ-πολιτισμικές εκδηλώσεις.

## Θέατρο
### 1936-1940: Θίασος Μαρίκας Κοτοπούλη

### 1940-1942: θίασος Κατερίνας (Ανδρεάδη)

### 1942-1944: Θέατρο Τέχνης
Ο Κάρολος Κουν από  το 1939 ώς το 1942, εργαζόταν ως σκηνοθέτης στους  θιάσους Κοτοπούλη και Κατερίνας. Στις 7 Οκτωβρίου του 1942 ίδρυσε το "Θέατρο Τέχνης", με το οποίο ανέβασε δεκαπέντε παραστάσεις, κατά τη διάρκεια της Κατοχής, φιλοξενούμενο στο θέατρο «Αλίκης» κατά τη χειμερινή περίοδο και το καλοκαίρι νοικιάζοντας το θέατρο «Δελφοί» Αχαρνών και Ηπείρου).  Σε όλα η σκηνοθεσία ήταν φυσικά του Καρόλου Κουν. 

Το Θέατρο Τέχνης διέκοψε τη λειτουργία του από το καλοκαίρι του 1945 έως το καλοκαίρι του 1946. Στη συνέχεια, μεταστεγάστηκε στο θέατρο "Κοτοπούλη" για την περίοδο 1949-1950 και μετά έκανε μια 'παύση' τεσσάρων χρόνων.https://ikee.lib.auth.gr/record/294798/files/GRI-2017-20463.pdf Έτσι η Σμάρω Στεφανίδου επέστρεψε στο θίασο Κατερίνας. 

### 1944-46: Θίασος Κατερίνας

### 1945: Θίασος Ενωμένων Καλλιτεχνών

### 1949-1950: Θίασος Μαρίκας Κοτοπούλη-Κατερίνας

Μετά από μια διακοπή λόγω εγκυμοσύνης και γέννησης της κόρης της, επανήλθε στο θέατρο, αυτή τη φορά με το Βασίλη Λογοθετίδη, που είχε δημιουργήσει δικό του θίασο ήδη από το 1947.

### 1952-1960: Θίασος Βασίλη Λογοθετίδη
Όλα σε σκηνοθεσία Βασίλη Λογοθετίδη

### Θίασος Χρήστου Ευθυμίου
Με το θάνατο του Βασίλη Λογοθετίδη, το Φεβρουάριο του 1960, ο Χρήστος  Ευθυμίου ανέλαβε να συνεχίσει το έργο του στη διεύθυνση του θιάσου - που όμως έμελλε γρήγορα να διαλυθεί. 

### 1960-1962: Θίασος Δημήτρη Χόρν
Μετά τη διάλυση του θιάσου του µε την Έλλη Λαµπέτη το 1959, ο Δημήτρης Χορν δημιούργησε προσωπικό θίασο. Συμπρωταγωνίστριές του αρχικά η Μάρω Κοντού και η Βέρα Ζαβιτσιάνου και αργότερα τη Νέλλη Αγγελίδου. Η Σµάρω Στεφανίδου συμμετέχει τακτικά σ’όλην αυτήν την περίοδο. 

Δεν είναι επιβεβαιωμένο ότι έλαβε μέρος σ'αυτή την παράσταση. 

### Δεκαετία του '60

### Δεκαετίες '70 - '80

## Φιλμογραφία

## Τηλεόραση

### Τηλεοπτικά θεατρικά έργα στην εκπομπή "Το θέατρο της Δευτέρας"

### Τηλεοπτικές σειρές

### Τηλεοπτικές εκπομπές - συνεντεύξεις

## Ραδιόφωνο

### Θέατρο στο ραδιόφωνο (Το θέατρο της Τετάρτης, Το θέατρο της Κυριακής κ.λ.π.)

### Εκπομπές

### Μυθιστορήματα σε συνέχειες

## Παραπομπές


## Πηγές - Εξωτερικοί σύνδεσμοι

* Ψηφιοποιημένα θεατρικά προγράμματα ΕΛΙΑ  Δυνατότητα αναζήτησης ανά θίασο, έργο, συγγραφέα, θέατρο κλπ...
* Αρχείο ΕΡΤ - ψηφιακές συλλογές
* Βιογραφικό Σμάρως Στφανίδου στην ιστοσελίδα της κόρης της, Λήδας Shantala
* Αφιέρωμα της Έπης Τρίμη στο 'Ενημερωτικό'
* Αφιέρωμα στη 'Μηχανή του χρόνου'
* ΕΡΤ: Η Σμάρω Στεφανίδου στην παράσταση «Ένας βλάκας και μισός» του Ψαθά
* Σίβυλλα. Ψηφιακό ευρετήριο. Θεατρικές κριτικές σε εφημερίδες και περιοδικά λόγου και τέχνης, 1900-1950 
* Greek movies. Ταινίες, τηλεοπτικές σειρές, θεατρικά έργα 
* Ιισοβίτης. Αρχείο μαγνητοφωνημένων παραστάσεων (θέατρο, τηλεόραση, ραδιόφωνο) Μπορείτε να ακούσετε 17 ηχογραφήσεις της Σμάρως Στεφανίδου.

* Ελενα Σταματοπούλου - Το νεοελληνικό θέατρο στα μεταπολεμικά χρόνια (1944-1967) - διδακτορική διατριβή, Θεσσαλονίκη 2017 

* Θίασος των Ενωµένων Καλλιτεχνών: το εαµικό «Εθνικό θέατρο» - σελ. 96-108.  
* Θίασος Κοντού-Ληναίου-Ρίζου-Στεφανίδου 
* Θίασος Γιάννη Γκιωνάκη-Χριστίνα Σύλβα-Γιάννη Μιχαλόπουλου-Σµάρως Στεφανίδου

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί ραδιοφώνου
Κατηγορία:Μικρασιατικός Ελληνισμός
Κατηγορία:Απόφοιτοι της Δραματικής Σχολής του Εθνικού Θεάτρου